Heinrich Füger

Heinrich Friedrich FÜGER (8a de decembro 1751, en Heilbronn – 5a de novembro 1818, en Vieno) estis germana klasikisma pentristo de portretoj kaj historia pentrarto.

 Biografio 
Füger estis lernanto de Nicolas Guibal en Stuttgart kaj de Adam Friedrich Oeser en Leipzig. Poste li veturis kaj pasigis kelkan tempon en Romo kaj Napolo, kie li pentris freskojn en la Palaco de Kaserto. Reveninta al Vieno li estis nomumita pentristo de la kortego, profesoro kaj vicdirektoro de la Akademio de Belartoj de Vieno, kaj en 1806 direktoro de la Galerio Belvedere.

Inter liaj historiaj pentraĵoj estas jenaj: La adiaŭo de Koriolano (Galerio Czernin, Vieno), Alegorio de Paco de Vieno (1801), La morto de Germaniko (1789), La murdo de Cezaro, kaj Batŝeba (Budapesta Galerio). Inter liaj portretoj estas tiuj de la imperiestro Jozefo la 2-a, de la Granda Dukino Elisabeth von Württemberg, de la reĝino Karolina de Napolo,Gilman, D. C.; Peck, H. T.; Colby, F. M., eld. (1906). "Füger, Heinrich". New International Encyclopedia (1a eld.). New York: Dodd, Mead. kaj de Horatio Nelson, kiu sidis por pozo por li en Vieno en 1800 (National Portrait Gallery, Londono). Li pentris laŭ la klasika stilo de Louis David kaj de Anton Raphael Mengs kaj sentis sin klina al teatreco.

Füger estis ankaŭ pentrinstruisto; inter liaj disĉiploj estis Gustav Philipp Zwinger kaj Franciszek Ksawery Lampi.

 Elektitaj pentraĵoj 

 Notoj 

Kategorio:Germanaj pentristoj de la 18-a jarcento
Kategorio:Germanaj pentristoj de la 19-a jarcento